מלאניה טראמפ

מלאניה טראמפ (באנגלית: Melania Trump; נולדה ב-26 באפריל 1970) היא רעייתו של נשיא ארצות הברית ה-45, דונלד טראמפ, והייתה הגברת הראשונה של ארצות הברית משנת 2017 ועד שנת 2021. מלאניה, ילידת סלובניה שהיגרה לארצות הברית בבגרותה, הייתה בעבר דוגמנית ומעצבת שעונים ותכשיטים. לה ולדונלד טראמפ בן אחד משותף. נולדה בשם מלאניה קנאוּס (בסלובנית: Melanija Knavs) בנובו מסטו שבסלובניה (אז חלק מיוגוסלביה). לאב סוכן מכירות רכב, ואם מעצבת אופנה. היא החלה בקריירת דוגמנות בגיל 16, ושנתיים לאחר מכן חתמה על חוזה עם סוכנות דוגמנות במילאנו שבאיטליה. היא דוברת אנגלית, צרפתית, גרמנית, סרבית וסלובנית. למדה עיצוב וחקלאות באוניברסיטת ליובליאנה שבסלובניה, אך לא סיימה את התואר. לאחר מכן עבדה עבור חברות דוגמנות במילאנו ובפריז, עד שעברה לניו יורק ב-1996. בעת עבודתה בסלובניה זכתה ב-1992 במקום השני בתחרות יופי ארצית. בחודש ספטמבר 1998 פגשה את איל הנדל"ן דונלד טראמפ במסיבה והזוג החל לצאת בזמן שטראמפ היה בתהליך גירושין מאשתו השנייה, מרלה מייפלס. במהלך אותה תקופה המשיכה בקריירת הדוגמנות ואף הועסקה בסוכנות הדוגמנות של טראמפ, טראמפ מודל. היא הופיעה עם טראמפ בזמן קמפיין המועמדות לנשיאות מפלגת הרפורמה בשנת 2000. כשנשאלה על ידי הניו יורק טיימס מה יהיה תפקידה אם דונלד טראמפ יהפוך לנשיא ענתה: "אהיה מסורתית מאוד, כמו בטי פורד או ג'קי קנדי." הזוג טראמפ התארסו ב-2004. עלותה של טבעת האירוסין נאמדה בכ-11 מיליון שקלים. החתונה נערכה ב-22 בינואר 2005 בכנסייה האפיסקופלית בפאלם ביץ' פלורידה. אלו הם הנישואין הראשונים שלה והשלישיים שלו. שמלת הכלה שלה עוצבה על ידי ג'ון ג'וליאנו לבית כריסטיאן דיור ועלתה כ-200,000 דולרים. בחתונה נכחו ידוענים רבים ביניהם רודי ג'וליאני ראש עיריית ניו-יורק לשעבר, פאף דדי, ברברה וולטרס, שאקיל אוניל, קונרד בלאק, סיימון קאוול, הסנאטורית הילרי קלינטון ובעלה, נשיא ארצות הברית לשעבר ביל קלינטון. ב-20 במרץ 2006 נולד בנם המשותף בארון ויליאם טראמפ. בתחילת המירוץ לנשיאות 2016 הודיעה טראמפ כי אינה מתכננת להיות מעורבת תדיר בקמפיין, וכי תתרכז בגידול בנם שהיה אז בן עשר. ב-18 ביולי 2016 נאמה ביום הראשון של הכנס הרפובליקני הלאומי. לאחר מכן נתגלה כי בנאום הועתקה פסקה אחת כמעט בשלמותה מנאומה של מישל אובמה בכנס הדמוקרטי הלאומי ב-2008. יומיים לאחר מכן הודתה כותבת הנאומים של משפחת טראמפ באחריותה למקרה. לאחר מקרה זה מיעטה עוד יותר להופיע בעצרות בחירות ורק לקראת סיומו הופיעה בעצרת בחירות בפנסילבניה. היא אמרה שתייחד את תפקידה כגברת הראשונה של ארצות הברית, למאבק בבריונות נגד ילדים וחסרי ישע ובעיקר בבריונות רשת. לאחר השבעתו של בעלה הוסיפה טראמפ להתגורר במגדל טראמפ שבניו יורק עד לסיום שנת הלימודים של בנה בארון בקיץ 2017. ב-11 ביוני 2017 עברה טראמפ יחד עם בנה להתגורר בבית הלבן. היא הגברת הראשונה של ארצות הברית השנייה בהיסטוריה שלא נולדה בארצות הברית והראשונה מבין הגברות הראשונות שלא נולדה כאזרחית ארצות הברית והתאזרחה. כמו כן, היא הראשונה במספר ששפת האם שלה אינה אנגלית. בנוסף, היא הגברת הראשונה של ארצות הברית השנייה במספר שהיא קתולית (אחרי ג'קלין קנדי-אונאסיס). ב-2018 התגלה באחת מכליותיה גידול שפיר, ובמאי 2018 נותחה ואושפזה. טראמפ הפכה לאייקון אופנה מיד לאחר השבעתו של בעלה והעניין הרב שיצרה התלבושת שבחרה לאירוע. מאז, בחירותיה האופנתיות מייצרות עניין רב ברחבי העולם, ועיתונאים אף מייחסים לבחירותיה משמעויות פוליטיות. כך לדוגמה לבשה מעיל של דולצ'ה וגבאנה לאחר שהממשלה הסינית יצאה בחרם על החברה, או במקרה אחר בו לבשה מעיל שעליו נכתב "לי לא ממש אכפת ולכם?" בעת ביקור ילדי מהגרים במרכז כליאה. ביוני 2020 לבשה מלניה שמלה שחורה בזמן מחאות ג'ורג' פלויד שהתרחשו בעקבות רצח ג'ורג' פלויד במיניאפוליס ועוררה גל של תאוריות לגבי המסר אותו ניסתה להעביר. מדיה וקבצים בנושא מלאניה טראמפ בוויקישיתוף מלאניה טראמפ, ברשת החברתית פייסבוק מלאניה טראמפ, ברשת החברתית אקס (טוויטר) מלאניה טראמפ, ברשת החברתית אינסטגרם מלאניה טראמפ, במסד הנתונים הקולנועיים IMDb (באנגלית) מלאניה טראמפ, במסד הנתונים הקולנועיים KinoPoisk (ברוסית) מלאניה טראמפ, באתר MusicBrainz (באנגלית) מלאניה טראמפ, באתר אנציקלופדיה בריטניקה (באנגלית) מלאניה טראמפ באתר הבית הלבן (באנגלית) רויטרס, זו הגברת הראשונה? הכירו את מלאניה טראמפ, באתר ynet, 21 בפברואר 2016 נדן פלדמן, דוגמנית העל בבית הלבן: כך נהפכו חייה של מלאניה טראמפ לסיוט, באתר TheMarker‏, 18 באפריל 2017 ציפי שמילוביץ, חגיגות המלניום, באתר "ידיעות אחרונות", 24 בינואר 2018 אלינור צוקרמן, ‏רוב הזמן אשתו: מי את מלניה טראמפ?, באתר ‏מאקו‏, 10 באוקטובר 2020 בהמשך אימצה כתיב גרמני שנהגה באופן זהה: Melania Knauss The Model American, ניו יורקר, 9 במאי 2016 FMD - "Melania Knauss". Retrieved 2015-11-14 Melania Trump modeled in US prior to getting work visa, AP NEWS New Straits Times - Google News Archive Search, news.google.com תתכוננו לשוק: איך מלניה נראתה בתור כלה? | Fashion Forward | אופנה, באתר fashionforward, ‏2 בינואר 2019 אורלי אזולאי, שערוריית הנאום המועתק של מלאניה טראמפ, באתר ynet, 19 ביולי 2016 כותבת הנאום של מלאניה מתוודה: "טעות תמימה", באתר ynet, 20 ביולי 2016 אטילה שומפלבי, מלאניה טראמפ בנאום בחירות נדיר: "בעלי יחזיר את הכבוד לארה"ב", באתר ynet, 3 בנובמבר 2016 הגברת הראשונה של ארצות הברית הראשונה שלא נולדה בארצות הברית היא לואיזה אדמס הכירו את הגברת הראשונה היחידה לפני מלניה טראמפ שלא נולדה בארצות הברית (באנגלית), באתר מגזין טיים, 9, נובמבר 2016 עקב גידול שפיר: מלניה טראמפ נותחה ואושפזה, באתר "סרוגים", 15 במאי 2018 ביוש: מה לובשות מלניה ואיוונקה טראמפ בדרך לחופשה?, באתר וואלה! אופנה, ‏2 ביולי 2018 לא מחשבנת לסינים: מלניה טראמפ לובשת דולצ'ה וגבאנה, באתר וואלה! אופנה, ‏25 בנובמבר 2018 גל סלונימסקי, מה המסר? מלניה טראמפ בשמלה שחורה של דיור בזמן המהומות בארה"ב, באתר וואלה!, ‏3 ביוני 2020